ททท. จัดทำโครงการ “ช้อปแลกเที่ยว” กระตุ้นเศรษฐกิจและการท่องเที่ยวปี 2565
นายอภิชัย ฉัตรเฉลิมกิจ รองผู้ว่าการด้านสินค้าและธุรกิจท่องเที่ยว การท่องเที่ยวแห่งประเทศไทย (ททท.) เปิดเผยว่า ททท. มีเป้าหมายในการใช้ดิจิทัลเป็นเครื่องมือในการขับเคลื่อนกิจกรรมทางการตลาดและประชาสัมพันธ์ ควบคู่ไปกับการกระตุ้นให้เกิดการเดินทางท่องเที่ยว จึงจัดกิจกรรม “ช้อปแลกเที่ยว” ในรูปแบบไฮบริดช้อปปิง (ออนไลน์และออนไซต์) เพื่อตอบสนองพฤติกรรมผู้บริโภคและนักท่องเที่ยวที่เปลี่ยนไป เชิญชวนผู้ประกอบการกลุ่มไฮบริดช้อปปิ้ง Super APP/ E-tailer/ E-Market Place และผู้ประกอบการในอุตสาหกรรมท่องเที่ยวมาร่วมกิจกรรมมอบความสุขผ่านส่วนลดในโครงการนี้ เพื่อกระตุ้นเศรษฐกิจและการท่องเที่ยวให้กลับมาคึกคักโดยเฉพาะในช่วงใกล้เทศกาลสงกรานต์นี้ ซึ่งจัดขึ้นในวันที่ 1 มีนาคม – 15 เมษายน  2565  ในรูปแบบไฮบริดช้อปปิ้ง สำหรับกิจกรรม “ช้อปแลกเที่ยว” นี้ ททท. มุ่งกระตุ้นการใช้จ่ายและการเดินทางของนักท่องเที่ยว โดยคัดเลือกสรรสินค้าและบริการให้สามารถตอบโจทย์ผู้บริโภคได้ทุกกลุ่ม ประกอบด้วยสินค้า 6 ประเภท ได้แก่ กลุ่มแฟชั่นและเสื้อผ้า  กลุ่มสุขภาพและความงาม  กลุ่มผลิตภัณฑ์สำหรับสัตว์เลี้ยง/ กลุ่มของเล่นและผลิตภัณฑ์สำหรับเด็ก  กลุ่มของตกแต่งและเครื่องใช้ในบ้าน และกลุ่มอุปกรณ์ มือถือและบริการทั้งนี้ ยังจะมีกิจกรรม Flash Sale ส่งท้ายโครงการฯ เป็นการลดครั้งใหญ่ ในวันที่ 13  เมษายน  2565 ต้อนรับเทศกาลสงกรานต์ สำหรับผู้ประกอบการและผู้ที่สนใจสามารถติดตามข้อมูลได้ที่ Facebook : Amazing Thailand Grand Sale